open-index/open-wikipedia-markdown huggingface dataset:
ఎవరాస్త్రీ?

**ఎవరాస్త్రీ?** కె.శంకర్ దర్శకత్వంలో 1966, మార్చి 26న విడుదలైన తెలుగు డబ్బింగ్ సినిమా. 1958లో విడుదలైన అమెరికన్ సైకో థ్రిల్లర్ సినిమా వర్టిగో ఆధారంగా నిర్మించబడిన కలంగరై విలక్కం అనే తమిళ సినిమా దీనికి మూలం.
## నటీనటులు
* ఎం.జి.రామచంద్రన్ - లాయర్ రవి
* బి.సరోజా దేవి (ద్విపాత్రాభినయం) - లీల, 
* ఎం.ఎన్.నంబియార్ - రాజారావు
* నగేష్ - గైడ్
* మనోరమ
* జి.శకుంతల
* వి.గోపాలకృష్ణన్
* కె.డి.సంతానం
* ఎ.వీరప్పన్
* ఎస్.ఎం.తిరుపతిస్వామి

## సాంకేతికవర్గం
* దర్శకత్వం: కె.శంకర్
* నిర్మాత: యు.విశ్వేశ్వర రావు
* కూర్పు: హనుమంతరావు
* సంభాషణలు: త్రిపురనేని మహారథి
* పాటలు: వడ్డాది
* సంగీతం: పామర్తి
* ఛాయాగ్రహణం: తంబు
*

## పాటలు
ఈ సినిమాలోని పాటలను వడ్డాది బుచ్చి కూర్మనాథం రచించగా, పామర్తి సంగీతసారథ్యం వహించాడు.

## కథా సంగ్రహం
ఆమె పేరు లీల. ఆకస్మికంగా తల్లి మరణించినందున ఆమెకు తీవ్రమైన మానసిక రుగ్మత వచ్చింది. ఒకరోజు ఆమె ఆత్మహత్య చేసుకుని చనిపోవడం ఆమెను ప్రేమించిన లాయర్ రవి, ఆమెకు చికిత్స చేసిన డాక్టర్ గోపాల్ కళ్ళారా చూచారు. ఆమె మరణించిందని నిర్ధారణ చేసుకున్నారు. కానీ ఒకరోజు వారిద్దరూ ఒక నాట్యప్రదర్శనకు వెళతారు. ఆ నర్తకి ముమ్మూర్తులా మరణించిన లీల మాదిరిగానే ఉంటుంది. లీలకు ఉన్నట్టే ఆమెకు కూడా వీపు మీద మచ్చ ఉంటుంది. ఎవరా స్త్రీ? అని అనుకుంటాడు రవి. ఆమెను పలకరిస్తాడు. ఆమె గుర్తించదు. కానీ ఎలాగో ఆమె హృదయాన్ని చూరగొంటాడు. ఆమె రవిని పెళ్ళిచేసుకుంటుంది. మహాబలిపురంలో మరణించినది ఎవరు అనే రహస్యాన్ని ఛేదించడానికి లాయర్ రవి ఆమెను మహాబలిపురానికి తీసుకువెళతాడు. అక్కడ అతనికి రాజారావు ప్రియురాలు రహస్యం చెప్పబోతున్న సమయంలో రాజారావు అక్కడకు వస్తాడు. ఆమె ఆ రహస్యం వెల్లడించి విషం తాగి మరణిస్తుంది.  చిత్రం చివరి వరకూ ఎవరా స్త్రీ? అనే విషయం ప్రేక్షకులకు సస్పెన్స్‌గా ఉంటుంది.

## మూలాలు

వర్గం:డబ్బింగ్ సినిమాలు
వర్గం:బి.సరోజాదేవి నటించిన సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:నగేష్ నటించిన సినిమాలు
వర్గం:ద్విపాత్రాభినయం ఉన్న సినిమాలు
కమలాబాయి గోఖలే

**కమలాబాయి గోఖలే** (1900 - 1998, మే 17) మహారాష్ట్రకు చెందిన సినిమా నటి. తన తల్లి దుర్గాబాయి కామత్‌ తోపాటు భారతీయ సినిమారంగ మొదటి నటీమణులలో ఒకరు.

## జననం
కమలాబాయి 1900లో దుర్గాబాయి కామత్ - ఆనంద్ కామత్ నస్నోద్కర్ దంపతులకు మహారాష్ట్రలోని బొంబాయి నగరంలో జన్మించింది. తల్లి దుర్గాబాయి జెజె స్కూల్ ఆఫ్ ఆర్ట్‌లో చరిత్ర ప్రొఫెసర్ గా పనిచేసింది.

## వ్యక్తిగత జీవితం
కమలాబాయికి రఘునాథరావు గోఖలేతో వివాహం జరిగింది. వారికి చంద్రకాంత్ గోఖలే, లాల్జీ గోఖలే, సూర్యకాంత్ గోఖలే అనే ముగ్గురు పిల్లలు ఉన్నారు.

## నటనారంగం
చిత్రనిర్మాత దాదాసాహెబ్ ఫాల్కే 1912-1913లో *మోహినీ భస్మాసుర* సినిమా కోసం కమలాబాయిని ప్రధాన పాత్రకు ఎంచుకున్నాడు. 15 ఏళ్ళు వచ్చేనాటకి కమలాబాయి సెలబ్రిటీ అయిపోయింది. 1930లలో హరిజనుల దుస్థితిపై *రూపొందిన ఉషాప్* నాటకంలో నటించింది. కమలాబాయి దాదాపు 35 సినిమాల్లో నటించింది. చివరి సినిమా *గెహ్రయీ* (1980).

## నటించిన సినిమాలు (కొన్ని)

# 1913: మోహిని భస్మాసుర్ - మోహిని
# 1931: దేవి దేవయాని శర్మిష్ట - మిస్ కమల
# 1932: షీల్ బాలా
# 1932: నీతి విజయ్
# 1932: చార్ చక్రం
# 1932: భూటియో మహల్
# 1933: రాజ్‌రాణి మీరా
# 1933: మీర్జా సాహిబాన్
# 1933: లాల్-ఎ-యమన్ - లాలారుఖ్
# 1933: కృష్ణ సుదామ
# 1933: చంద్రహాస
# 1933: భూల్ భులైయన్
# 1933: భోలా షికార్
# 1933: ఔరత్ కా దిల్
# 1934: గన్సుందరి - సుశీల
# 1934: అంబరీష్
# 1934: ఆఫ్ఘన్ అబ్లా
# 1935: బిఖారే మోతీ
# 1935: బారిస్టర్ వైఫ్
# 1936: ప్రభు కా ప్యారా
# 1936: బి ఖరాబ్ జాన్
# 1936: ఆఖ్రీ గల్తీ
# 1938: స్ట్రీట్ సింగర్ (మిస్ కమల పాత్రలో)
# 1938: చబుక్వాలి
# 1939: గరీబ్ కా లాల్
# 1942: బసంత్
# 1944: స్టంట్ కింగ్
# 1946: సోనా చాందీ
# 1946: హక్దర్
# 1949: నవజీవనం - కమల
# 1952: అల్లాదీన్ ఔర్ జాదుయి చిరాగ్
# 1954: నాస్టిక్ - కమల
# 1962: ప్రైవేట్ డిటెక్టివ్
# 1967: బాల్యకాలసఖి
# 1971: హల్చల్
# 1972: ఏక్ నాజర్

## మూలాలు

వర్గం:భారతీయ సినిమా నటీమణులు
వర్గం:1998 మరణాలు
వర్గం:1900 జననాలు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
ఖరగ్‌పూర్ శాసనసభ నియోజకవర్గం

**ఖరగ్‌పూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ్ మేదినిపూర్ జిల్లా, మేదినీపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

* 1962 : మృత్యుంజయ్ జానా (కాంగ్రెస్)
* 1987 : నజ్ముల్ హక్ (సీపీఎం)
* 1991 : నజ్ముల్ హక్ (సీపీఎం)
* 1996 : నజ్ముల్ హక్ (సీపీఎం)
* 2001 : నజ్ముల్ హక్ (సీపీఎం)
* 2006 : నజ్ముల్ హక్ (సీపీఎం)
* 2011 : నజ్ముల్ హక్ (సీపీఎం)
* 2016 : దినెన్ రాయ్ (|తృణమూల్ కాంగ్రెస్) 
* 2021 : దినెన్ రాయ్ (|తృణమూల్ కాంగ్రెస్) 

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
శుభాంగి గోఖలే

**శుభాంగి గోఖలే** మహారాష్ట్రకు చెందిన నాటకరంగ, టివి, సినిమా నటి. దూరదర్శన్ షో *మిస్టర్ యోగి*లో టైటిల్ రోల్ పోషించిన దివంగత హిందీ/మరాఠీ నటుడు మోహన్ గోఖలే భార్య. ప్రశాంత్ దామ్లేతో కలిసి నటించిన *సఖర్ ఖల్లియా మనుస్* అనే ప్రముఖ నాటకం 300 కంటే ఎక్కువ ప్రదర్శనలను పూర్తిచేసింది.

## జననం, విద్య
శుభాంగి 1968, జూన్ 2న మహారాష్ట్రలోని ఖమ్‌గావ్‌లో జన్మించింది. శుభాంగి తండ్రి జిల్లా న్యాయమూర్తి కాగా, తల్లి గృహిణి. తన తండ్రి ఉద్యోగం కారణంగా జల్నా, మల్కాపూర్, బుల్దానా వంటి అనేక ఇతర జిల్లాలలో తన బాల్యం గడిచింది. ఔరంగాబాద్‌లోని ప్రభుత్వ కళాశాలలో చదువుతున్నప్పుడు ఒక నాటకంలో పాల్గొంది. నటిగానే కాకుండా రచయిత్రిగా కూడా అనేక చిన్న కథలు, కథనాలు రాసింది. *లపతగంజ్‌లో* మిశ్రీ మౌసి పాత్ర, *శ్రీయుత్ గంగాధర్* తిప్రేలో శ్యామల పాత్ర ఆమెకు పేరు తెచ్చాయి. 2018 *సఖర్ ఖల్లెలా మనుస్‌* అనే నాటకంలో ప్రశాంత్ దామ్లేతో కలిసి నటించింది.

## వ్యక్తిగత జీవితం
1989లో మోహన్ గోఖలేతో శుభాంగి వివాహం జరిగింది. వీరిద్దరూ కలిసి *మిస్టర్ యోగి* అనే టెలివిజన్ మినిసిరీస్‌లో నటించారు. వివాహం తర్వాత టెలివిజన్, నాటకరంగం నుండి దాదాపు పదేళ్ళపాటు విరామం తీసుకుంది. 1999లో తన భర్త మరణించాడు. ఆ తర్వాత *శ్రీయుత్ గంగాధర్ తిప్రే* అనే టెలివిజన్ సీరియల్ ద్వారా మళ్ళీ నటనారంగంలోకి వచ్చింది.

## నటించినవి

### సినిమాలు

### టెలివిజన్

### నాటకాలు
* సూర్ రాహు దే
* సఖర్ ఖల్లెల మనుస్

## మూలాలు

## బయటి లింకులు
* 

వర్గం:1968 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
జయనన్ విన్సెంట్

**జయనన్ విన్సెంట్** (జననం 1959 సెప్టెంబరు 12) భారతీయ సినిమాటోగ్రాఫర్, దర్శకుడు. ఆయన ప్రఖ్యాత సినిమా ఛాయాగ్రాహకుడు ఎ. విన్సెంట్ కుమారుడు. ఆయన మలయాళం, తెలుగు, తమిళం, హిందీ చిత్రాలలో తన పనికి ప్రసిద్ధి చెందాడు. ఆయన ఇండియన్ సొసైటీ ఆఫ్ సినిమాటోగ్రాఫర్స్(ISC) సభ్యుడు. ఇప్పటికి రెండు నంది అవార్డులు గెలుచుకున్నాడు.

## ఫిల్మోగ్రఫీ

### మచ్చుకి కొన్ని తెలుగు సినిమాలు..

## అవార్డులు
- ఉత్తమ సినిమాటోగ్రఫీకి కేరళ రాష్ట్ర చలనచిత్ర అవార్డు

### - రెండు నంది అవార్డులు
* ఉత్తమ సినిమాటోగ్రాఫర్ - ప్రేమంటే ఇదేరా
* ఉత్తమ సినిమాటోగ్రాఫర్ - టక్కరి దొంగ

## మూలాలు

వర్గం:మలయాళ సినిమాటోగ్రాఫర్లు
వర్గం:తెలుగు సినిమాటోగ్రాఫర్లు
వర్గం:తమిళ సినిమాటోగ్రాఫర్లు
దుర్గాబాయి కామత్

**దుర్గాబాయి కామత్** (1879 - 1997, మే 17) మరాఠీ సినిమా నటి. భారతీయ సినిమారంగంలో తొలితరం నటిమణీగా గుర్తింపు పొందింది.

## జననం
దుర్గాబాయి కామత్ 1879లో మహారాష్ట్రలోని ఒక బ్రాహ్మణ కుటుంబంలో జన్మించింది. ఈమె ప్రముఖ మరాఠీ నటుడు చంద్రకాంత్ గోఖలేకి అమ్మమ్మ, నటులు విక్రమ్ గోఖలే, మోహన్ గోఖలేలకు ముత్తాతమ్మ.

## కెరీర్
1900ల ప్రారంభకాలంలో నాటకాలు, సినిమాలలో మహిళలు నటించడం నిషిద్ధం, కాబట్టి భారతీయ సినిమా పితామహుడు దాదాసాహెబ్ ఫాల్కే మొదటి భారతీయ సినిమా *[[రాజా హరిశ్చంద్ర (సినిమా)|రాజా హరిశ్చంద్ర]]* లో స్త్రీ పాత్రలకు పురుష నటులను ఉపయోగించాల్సివచ్చింది. అయితే ఆ సినిమా విజయవంతమవడంతో మహిళా నటీమణులకు ప్రోత్సాహం దొరికింది. దాంతో అతను 1913లో తన రెండవ సినిమా *మోహిని భస్మాసుర్* దుర్గాబాయి కామత్‌ను పార్వతిగా పరిచయం చేయగా, ఆమె కుమార్తె కమలాబాయి గోఖలే మోహిని పాత్రను పోషించింది. ఆవిధంగా  భారతీయ సినిమారంగ మొదటి బాలనటి అయింది. కామత్ తరువాత, ఇతర నటీమణులు సినిమాల్లో నటించింది ప్రారంభించారు.

## మరణం
దుర్గాబాయి కామత్ తన 117 సంవత్సరాల వయస్సులో 1997, మే 17న మహారాష్ట్రలోని పూణేలో మరణించింది.

## సినిమాలు

## మూలాలు

వర్గం:జన్మస్థలం తెలియని వ్యక్తులు
వర్గం:1997 మరణాలు
వర్గం:1879 జననాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:మరాఠీ రంగస్థల కళాకారులు
జి.వి.జి.రాజు

**జీవీజీ రాజు** (జననం 1962 ఏప్రిల్ 12) భారతీయ చలనచిత్ర నిర్మాత. తెలుగు చిత్రసీమలో తొలి ప్రేమ (1998), గోదావరి (2006) వంటి ట్రెండ్‌సెట్టింగ్ చిత్రాలను నిర్మించడంలో ప్రసిద్ధి చెందాడు. అతను ఈ చిత్రాలకు గానూ జాతీయ అవార్డు, నంది అవార్డులను గెలుచుకున్నాడు. అతను తమిళ చిత్రనిర్మాత కూడా.

## కెరీర్
కామర్స్‌లో డిగ్రీ పట్టాపుచ్చుకున్న ఆయన ఉన్నత విద్య కోసం చెన్నైచేరుకున్నాడు. 1978లో రామచిలక వంటి విభిన్న చిత్రాలతో ఆయన సినిమా నిర్మాతగా కెరీర్ మొదలుపెట్టాడు. ఇందులో వాణిశ్రీ, చంద్ర మోహన్ ప్రధాన తారాగణం. మీరా జాస్మిన్, గోపీచంద్ నాయకినాయకులుగా 2006లో రారాజు; 1988లో రేలంగి నరసింహారావు దర్శకత్వం వహించిన తోడల్లుళ్ళు చిత్రాలు నిర్మించాడు. 1998లో ఎ. కరుణాకరన్ దర్శకత్వంలో పవన్ కళ్యాణ్, కీర్తి రెడ్డి నటించిన తొలి ప్రేమ వచ్చింది. ఇవేకాకుండా తెలుగులో చిరుజల్లు(2001), గోదావరి(2008) చిత్రాలతోపాటు 2000ల ప్రీత్సు తప్పెనిల్లా తమిళ చిత్రం నిర్మించాడు. కాగా జివిజి రాజు నిర్మాతగా సిప్పై అనే తమిళ సినిమా 2023లో విడుదలకు సిద్ధంగా ఉంది. ఈ చిత్రంలో గౌతమ్ కార్తీక్, లక్ష్మీ మీనన్ జంటగా నటించగా శరవణన్ దర్శకత్వం వహించాడు.

## వ్యక్తిగతం
జి.వి.జి.రాజు తెలుగు సీనియర్ నటుడు హరనాథ్ కుమార్తె పద్మజను వివాహం చేసుకున్నాడు. వీరికి శ్రీరామ్, శ్రీనాథ్ లనే ఇద్దరు సంతానం. డాక్టర్ కంపల్లి రవిచంద్రన్ రచించగా తన తండ్రి హరనాథ్ జీవితంపై **అందాల నటుడు** అనే పుస్తకాన్ని ప్రచురించి గుర్తింపు తెచ్చుకుంది. ఆమె 54 ఏళ్ల వయసులో 2022 డిసెంబరు 20న గుండెపోటుతో హైదరాబాదులో మరణించంది.

## అవార్డులు

* 1999లో ఉత్తమ చలనచిత్రంగా నంది అవార్డు (తొలి ప్రేమ)
* 2000లో తెలుగులో ఉత్తమ చలనచిత్రంగా జాతీయ చలనచిత్ర పురస్కారం (తొలి ప్రేమ)
* 2008లో - రెండవ ఉత్తమ చలన చిత్రంగా నంది అవార్డు (గోదావరి)

## మూలాలు
వర్గం:తెలుగు సినిమా నిర్మాతలు
ఇరుకుల కుమారిలస్వామి

**ఇరుకుల కుమారిలస్వామి** తెలంగాణ రాష్ట్రానికి చెందిన చిత్రకారుడు. శాంతినికేతన్‌లో పెయింటింగ్‌లో శిక్షణ పొంది, స్వయం ప్రతిభతో చిత్రకళారంగంలో ప్రపంచంలోనే మెరుగైన కళాకారుడిగా గుర్తింపు పొందాడు. జీవితకాలం ఢిల్లీలోనే ఉంటూ వివిధ పెయింటింగ్‌ కళాశాలల్లో ఎంతోమంది నూతన కళాకారుల్ని తీర్చిదిద్దాడు.

## జననం, విద్య
కుమారిలస్వామి 1924, నవంబరు 24న కరీంనగర్‌ జిల్లా, చిగురుమామిడి మండలం, ముల్కనూరులోని పేద దళిత కుటుంబంలో జన్మించాడు. ముల్కనూరులోని పాఠశాలలో ప్రాథమిక విద్యను చదివాడు. తరువాత కరీంనగర్‌కు వెళ్ళి చదువుకున్నాడు.  ఢిల్లీలోని శారద ఉకిల్‌ ఆర్ట్స్‌ స్కూల్‌ నుంచి కూడా పెయింటింగ్‌లో శిక్షణ పొందాడు. విశ్వభారతి, శాంతినికేతన్‌ నుంచి పెయింటింగ్‌లో పట్టా సాధించాడు. ఢిల్లీలోని కాలేజ్‌ ఆఫ్ ఆర్ట్స్‌లో పనిచేసి, 1982లో ప్రొఫెసర్‌గా రిటైరయ్యాడు.

## చిత్రకళారంగం
చిన్నప్పుడు తల్లి వేస్తున్న ముగ్గులను అనుకరిస్తూ, తాను కూడా ముగ్గులు వేసేవాడు. హైదరాబాదులోని ఒక పాఠశాలలో చదువుతున్పుడు బంకమట్టితో ఎడ్లబండిని తయారుచేసి అందరి మన్ననలను పొందాడు. ఆ తురవాత ప్రముఖ చిత్రకారుడు 'చిన్న స్వామి' దగ్గర శిష్యుడిగా చేరి, చిత్రకళలో మెళకువలు నేర్చుకున్నాడు. ఈ సందర్భంలో రావి నారాయణరెడ్డితో స్నేహం ఏర్పడింది. చిత్రకళపై ఉన్న ఆసక్తిని గమనించి 'హరిజన సేవక్‌ సంఘ్' ఆదుకున్నది. తెలుగునాట తొలి దళిత చిత్రకారుడైన కుమారిలస్వామి, మ్యూరల్‌ (కుఢ్య) ఫ్రెస్కో విభాగంలో చిత్రాలు వేయడంలో ప్రపంచవ్యాప్తంగా మంచి గుర్తింపు పొందాడు. కుమారిలస్వామి గీసిన చిత్రాలు 1943 నుంచి దేశంలోని అన్ని ప్రఖ్యాత దినపత్రికలు, మ్యాగజైన్స్‌, జర్నల్స్‌, పుస్తకాల్లో ప్రచురితమయ్యాయి.

## గుర్తింపు
1977లో జరిగిన ప్రపంచ తెలుగు మహాసభల్లో కుమారిలస్వామి వేసిన 'వేమన' చిత్రాన్ని ప్రదర్శనకు పెట్టబడింది. తెలుగు విశ్వవిద్యాలయం, ఢిల్లీలోని జాతీయ మోడరన్‌ ఆర్ట్‌ గ్యాలరీ, లలితకళా అకాడమీ, చండీగఢ్‌ మ్యూజియం, బిర్లా మ్యూజియం, రష్యన్‌ మ్యూజియం, సాహిత్య కళాపరిషత్‌, కొరియన్‌ ఎంబసీ, శ్రీలంక ప్రభుత్వ మ్యూజియం, మ్యూజిరు ఆఫ్‌ హ్యూమర్‌ అండ్‌ సెటైర్‌ (బల్గేరియా), హైదరాబాద్‌ మ్యూజియం, కాలేజ్‌ ఆఫ్‌ ఆర్ట్‌ (ఢిల్లీ), సాలార్జంగ్‌ మ్యూజియం, సంగారియా మ్యూజియం (జైపూర్‌), శాంతినికేతన్‌ మ్యూజియంలలో కుమారిలస్వామి గీసిన చిత్రాలు ఉన్నాయి. భారత ప్రభుత్వ సంస్థ పబ్లికేషన్స్‌ విభాగం కోసం ఈయన 'భారతీయ కళా ఔర్‌ కళాకార్‌' అనే పుస్తకాన్ని అర్ధనారీశ్వర చిత్రంతో వెలువరించాడు. 'కళా కే సాధక్‌' పేరుతో మరో పుస్తకం రాశాడు.

## అవార్డులు
1977లో 'హాస్యం-వ్యంగ్యం' విభాగంలో బల్గేరియా ప్రభుత్వం నుంచి అంతర్జాతీయ అవార్డు

## మూలాలు

వర్గం:1924 జననాలు
వర్గం:కరీంనగర్ జిల్లా వ్యక్తులు
వర్గం:తెలంగాణ చిత్రకారులు
ఫస్ట్ లాన్సర్

ఫస్ట్ లాన్సర్ అనేది  హైదరాబాద్ బంజారాహిల్స్‌ దిగువన ఉన్న ప్రాంతపు పేరు,  నిజాం మిలిటరీ  చరిత్రతో చాలా ప్రసిద్ధ ప్రాంతం. వాణిజ్య వ్యాపారాల కోసం స్థానికులలో కూడా ప్రసిద్ధి చెందింది నిజాం 1874లో 300 మంది సైనికులతో ఫస్ట్ లాన్సర్‌ను ఏర్పాటు చేసాడు, సైనికుల కోసం కవాతు మైదానం సృష్టించబడింది. ఇది రద్దీగా ఉండే ప్రాంతం  ఫస్ట్ లాన్సర్‌లో హైదరాబాద్‌లోని అతిపెద్ద ఈద్గాలు కూడా ఉన్నాయి,  ఈ ప్రాంతంలో అత్యంత ప్రసిద్ధ   సూఫీ ఆధ్యాత్మికవేత్త సయ్యద్ అహ్మద్  దర్గా ఉంది,  ఇక్కడ ప్రజలు తమ కోరికలను నెరవేర్చుకోవడానికి వస్తారు ఇక్కడ ఉర్సు కూడా నిర్వహిస్తారు.  ఇక్కడే విరామ సైనికుల కోసం నివాస సముదాయాలు కూడా ఉన్నాయి.   ఫస్ట్ లాన్సర్ ప్రాంతంలోఉన్న  ఈద్గా మైదాన్ దేశంలోని అతిపెద్ద ఈద్గాలలో ఒకటిగా చెప్పబడుతుంది,క్రికెటర్  మహ్మద్ సిరాజ్  ఈ మైదానంలో క్రికెట్ ఆడేవాడు.  ఇక్కడి కుతుబ్ షాహీ మసీద్ ప్రసిద్ధి చెందింది , ఈ మస్జిద్ తరచుగా ఇస్లామిక్ ఉపన్యాసాలను నిర్వహిస్తుంది. దానికి తోడు మసీదుకు సమీపంలో ఉన్న ప్రాంతంలో భారీ ముస్లిం  శ్మశానవాటిక ఉంది.

## మూలాలు

వర్గం:హైదరాబాద్ ప్రజలు
వర్గం:హైదరాబాద్ దర్గాలు
బిష్ణుపూర్ శాసనసభ నియోజకవర్గం (బంకురా జిల్లా)

**బిష్ణుపూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బంకురా జిల్లా, బిష్ణుపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.నియోజకవర్గం సంఖ్య: 255

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
రుచిరా జాదవ్

**రుచిరా జాదవ్**, మహారాష్ట్రకు చెందిన టివి, సినిమా నటి. 2016లో వచ్చిన *తుజ్యా వచున్ కర్మేనా*  సీరియల్ తో టీవిరంగంలోకి, 2018లో వచ్చిన *సోబాత్* సినిమాతో సినీరంగంలోకి ప్రవేశించింది. కలర్స్ మరాఠీలో వచ్చిన *బిగ్ బాస్ మరాఠీ 4* కార్యక్రమంలో కూడా పాల్గొన్నది.

## జననం, విద్య
రుచిరా 1989 జూలై 13న మహారాష్ట్రలోని దాదర్‌లో జన్మించింది. భాండూప్ లోని పారాగ్ విద్యాలయం నుండి పాఠశాల విద్యను, ముంబైలోని కెజె సోమయ్య కాలేజీలో గ్రాడ్యుయేషన్ పూర్తిచేసింది. కళాశాల సాంస్కృతిక కార్యక్రమాలలో చాలా చురుకుగా పాల్గొనేది.

## వ్యక్తిగత జీవితం
2022 నుండి *బిగ్ బాస్ మరాఠీ 4లో* తన తోటి కంటెస్టెంట్ రోహిత్ షిండేతో రిలేషన్ షిప్ లో ఉంది.

## నటించినవి

### సినిమాలు

### టెలివిజన్

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1989 జననాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
ఖుదీరామ్ బోస్ (2022 సినిమా)

**ఖుదీరామ్ బోస్** అనేది 2022లో వచ్చిన భారతీయ సినిమా. ఇది స్వాతంత్ర్య సమరయోధుడు ఖుదీరామ్ బోస్ జీవిత చరిత్ర ఆధారంగా రూపొందించిన చిత్రం. గోల్డెన్ రెయిన్ ప్రొడక్షన్స్ బ్యానర్‌పై రజితా విజయ్ జాగర్లమూడి నిర్మించిన ఈ సినిమాకు డి. విద్యాసాగర్ రాజు దర్శకత్వం వహించారు. 

తెలుగు, తమిళం, మలయాళం, కన్నడ, బెంగాలీ, హిందీ భాషల్లో పాన్ ఇండియా మూవీగా విడుదలయిన ఖుదీరామ్ బోస్ సినిమాను గోవాలో జరిగిన అంతర్జాతీయ చలన చిత్రోత్సవం 2022లో ప్రదర్శించారు. భారత పార్లమెంటు సభ్యుల కోసం 2022 డిసెంబరు 22న ఈ సినిమాను ప్రత్యేకంగా ఢిల్లీలోని ఫిల్మ్స్ డివిజన్ ఆడిటోరియంలో ప్రదర్శించనున్నారు.

## నేపథ్యం
పశ్చిమ బెంగాల్ రాష్ట్రంలోని మిడ్నాపూర్‌లో 1889 డిసెంబరు 3న ఖుదీరామ్ బోస్ జన్మించాడు. దేశాన్ని పట్టి వేధిస్తున్న బ్రిటిష్ అధికారిపై బాంబువేసిన మొదటి సాహసవీరుడు అతడు. 18 సంవత్సరాల వయస్సులో 1908 ఆగస్టు 11న చేతిలో భగవద్గీత పట్టుకుని చిరునవ్వుతో దేశంకోసం ఉరికంభం ఎక్కిన ఖుదీరామ్ బోస్ చిరస్మరణీయుడు.

## తారాగణం

* రాకేశ్ జాగర్లమూడి
* అతుల్ కులకర్ణి
* నాజర్
* వివేక్ ఒబెరాయ్

## సాంకేతికవర్గం

* **సమర్పణ** జాగర్లమూడి పార్వతి 
* **దర్శకత్వం** డి. విద్యాసాగర్ రాజు
* రైటర్‌ బాలాదిత్య
* ఎడిటర్‌ మార్తాండ్ కె. వెంకటేశ్
* **సంగీత దర్శకుడు** మణిశర్మ 
* **ప్రొడక్షన్ డిజైనర్‌** తోట తరణి 
* **స్టంట్ డైరెక్టర్‌** కనల్ కణ్ణన్
* **సినిమాటోగ్రాఫర్‌** రూసూల్ ఎల్లోర్
* **నిర్మాత** రజితా విజయ్ జాగర్లమూడి 
* **బ్యానర్‌** గోల్డెన్ రెయిన్ ప్రొడక్షన్స్

## మూలాలు

వర్గం:2022 సినిమాలు
వర్గం:భారత స్వాతంత్ర్య ఉద్యమం నేపథ్యంలో తీసిన చలనచిత్రాలు
వర్గం:వాస్తవ సంఘటనల ఆధారంగా భారతీయ చలనచిత్రాలు
వర్గం:స్వాతంత్ర్య సమర యోధులు
భారతదేశపు కొనలు

భారతదేశంలో ఉత్తరం, దక్షిణం, తూర్పు, పడమరల్లో అత్యంత చివరన ఉండే బిందువులు, అలాగే దేశంలో సముద్రమట్టం నుండి అత్యంత ఎత్తైన, అత్యంత లోతైన బిందువులే **భారతదేశపు కొనలు**. దేశానికి ఉత్తరాన ఉన్న కొన, భారత, పాకిస్తాన్ల మధ్య నున్న వివాదాస్పదమైన భూభాగంలో, పాకిస్తాన్ ఆక్రమణలో ఉంది. భారతదేశ ప్రధాన భూభాగంలో అత్యంత దక్షిణాన ఉన్న కన్యాకుమారి (కేప్ కొమోరిన్) మినహా, ఇతర దిశల్లో ఉన్న కొనల్లో ఎక్కడా జనావాసాలు లేవు.

ఈ బిందువుల అక్షాంశ, రేఖాంశాలను దశాంశ డిగ్రీ సంజ్ఞామానంలో చూపించాం. పాజిటివు అక్షాంశ విలువ ఉత్తరార్ధగోళాన్ని సూచిస్తుంది, నెగటివు విలువ దక్షిణార్ధగోళాన్ని సూచిస్తుంది. అదేవిధంగా, పాజిటివు రేఖాంశ విలువ తూర్పు అర్ధగోళాన్ని సూచించగా, నెగటివు విలువ పశ్చిమార్ధగోళాన్ని సూచిస్తుంది. ఈ వ్యాసంలో ఉపయోగించిన నిర్దేశాంకాలు WGS84 జియోడెటిక్ రిఫరెన్స్ వ్యవస్థను ఉపయోగించుకునే Google Earth నుండి తీసుకున్నాం. సముద్రమట్టం నుండి ఎత్తు విలువ నెగటివుగా ఉంటే, అది సముద్ర మట్టం కంటే దిగువన ఉన్న బిందువు (ఆ బిందువు లోతును సూచిస్తుందన్నమాట) అని అర్థం.

## కొనల బిందువులు
thumb| భారతదేశ మ్యాప్‌లో కొన బిందువులు
భారతదేశానికి ఉత్తర కొసన ఉన్న బిందువు, పాకిస్తాన్-ఆక్రమణలో ఉన్న గిల్గిట్-బల్టిస్తాన్ భూభాగంలో ఉంది. ఇది లడఖ్ కేంద్రపాలిత ప్రాంతంలో భాగం. ఈ జాబితాలో పాక్‌ ఆక్రమణలో ఉన్న భారత భూభాగపు ఉత్తర కొనను, పాకిస్తాన్ వివాదాస్పదం చేసిన భారత పాలనలో ఉన్న ఉత్తర కొసను, భారతదేశంలో వివాదరహిత ఉత్తర కొసను - ఈ మూడింటినీ - చూడవచ్చు. అత్యంత ఎత్తైన బిందువులకు కూడా ఇలాగే చూపిస్తుంది.

భారతదేశానికి అత్యంత తూర్పున ఉన్న రాష్ట్రం అరుణాచల్ ప్రదేశ్. ఆ రాష్ట్రంలోని కొంత భాగాన్ని టిబెట్ అటానమస్ రీజియన్‌లో భాగమంటూ చైనా క్లెయిమ్ చేస్తోంది. భారత-పాలనలో ఉన్న భూభాగానికి అత్యంత తూర్పు బిందువు ఈ వివాదాస్పద ప్రాంతంలో ఉంది.  పర్యవసానంగా, ఈ జాబితా భారతదేశంలోని వివాదాస్పదమైన, వివాదరహితమైన తూర్పు బిందువులు రెంటినీ ఈ జాబితాలో చూపించాం.

## సముద్రమట్టం నుండి ఎత్తులు

## ఇవి కూడా చూడండి

* భారతదేశ సరిహద్దులు
* భారతదేశ భౌగోళికం
* ఆసియా కొన బిందువులు
* భారతదేశ ప్రత్యేక ఆర్థిక మండలి
* భారతదేశం లోని వివాదాస్పద భూభాగాల జాబితా
* భారతదేశపు రూపురేఖలు

## గమనికలు


## మూలాలు

వర్గం:భారతదేశ భౌగోళికం
బీఎఫ్ 7

**బీఎఫ్‌ 7** (SARS-CoV-2 Omicron BF.7 variant) అనేది చైనాలో మొదట సెప్టెంబరు 2022లో గుర్తించబడిన కోవిడ్ 19కి కొత్త వేరియంట్. దీనికంటే ముందు ఆగస్టు 2022 నుండి యు.ఎస్.ఎ, ఐరోపాలో ఈ రూపాంతరం హల్‌చల్ చేస్తోంది. ఈ కోవిడ్ 19 వేరియంట్ ఇతర రకాల కంటే వేగంగా వ్యాపిస్తుందని ప్రారంభ అధ్యయనాలు సూచించాయి.

ప్రపంచ ఆరోగ్య సంస్థ ప్రకారం కూడా ఒమిక్రాన్‌ సబ్‌ వేరియంటే బీఎఫ్‌ 7 అత్యంత వేగంగా వ్యాపిస్తుంది. దేశంలోనూ ఇది నలుగురికి సోకినట్టు నిర్ధారణ అయింది.

## లక్షణాలు
ఒమిక్రాన్ బీఎఫ్ 7 సబ్ వేరియంట్ సోకితే సాధారణ కొవిడ్‌ లక్షణాలే ఉంటాయి. అంటే జలుబు, దగ్గు. గొంతు నొప్పి వంటివి, తల నొప్పి, ఒళ్లు నొప్పులు, జ్వరం కూడా రావచ్చు. ముక్కుద్వారా సేకరించే నమూనాల్లో ఇది బయటపడుతుంది.

## పుట్టుక
ప్రధానంగా సార్స్‌-కొవ్‌-2 వైరస్‌ స్పైక్‌ ప్రొటీన్‌లో ఆర్‌346టీ, ఎన్‌460 అనే రెండు ప్రత్యేక ఉత్పరివర్తనాల కారణంగా బీఎఫ్‌.7 ఆవిర్భవించింది.

## వ్యాప్తి
ఇది డిసెంబరు 2022 చివరికి బెల్జియం, చైనా, డెన్మార్క్, నార్వే, ఫ్రాన్స్, జర్మనీ, భారతదేశం, మంగోలియా, యునైటెడ్ కింగ్‌డమ్, యునైటెడ్ స్టేట్స్‌లో నివేదించబడింది.

## ఇవీ చూడండి

* కరోనా వైరస్ 2019
* ఒమిక్రాన్

## మూలాలు


వర్గం:వైరస్
వర్గం:అంటు వ్యాధులు
వర్గం:కరోనా వైరస్
అపూర్వ గురు చరణ్

**అపూర్వ గురు చరణ్** భారతదేశంలోని హైదరాబాద్‌లో పుట్టి అమెరికాలో స్థిరపడిన సినీ నిర్మాత. ఆమె నిర్మించిన పాకిస్థానీ సినిమా జాయ్ ల్యాండ్ ఆస్కార్ బరిలో బెస్ట్ ఇంటర్నేషనల్ ఫీచర్ ఫిలిం కేటగిరీలో షార్ట్ లిస్ట్ అవడం విశేషం. ఈ చిత్రం ఇప్పటికే కేన్స్ ఫిలిం ఫెస్టివల్ 2022 అవార్డులతో పాటు పలు అంతర్జాతీయ పురస్కారాలను కైవసం చేసుకుంది.

## బాల్యం, విద్య
హైదరాబాద్‌లో సుకన్య, బి.సి. హరిచరణ్ ప్రసాద్ దంపతులకు అపూర్వ గురు చరణ్ జన్మించింది. వారిరువురు సినీ నిర్మాతలు. ఆ తరువత ఉత్తర కాలిఫోర్నియాలో పెరిగింది. కథా కథనాల పట్ల మక్కువతో అపూర్వ గురు చరణ్ కొలంబియా విశ్వవిద్యాలయంలో చలనచిత్రం విషయంలో ఎం.ఎఫ్.ఎ చదివింది.

2006లో కె. ఎన్. టి. శాస్త్రి దర్శకత్వం వహించి నందితా దాస్, తనికెళ్ల భరణి తదితరులు నటించిన కమ్లి తెలుగు చిత్రం అపూర్వ చిత్ర బ్యానర్ పై బి.సి. హరి చరణప్రసాద్, సుకన్య సంయుక్తంగా నిర్మినదే. ఈ చిత్రం విశేష ఆధరణ పొందడమే కాక తెలుగులో ఉత్తమ చలనచిత్రంగా జాతీయ చలనచిత్ర పురస్కారం దక్కించుకుంది. నందితా దాస్ కు ఉత్తమ నటిగా నంది అవార్డు తెచ్చిపెట్టింది.

## కెరీర్
అపూర్వ గురు చరణ్ కెరీర్‌ను ఫ్రీమాంటిల్ మీడియా సింగపూర్‌లో ప్రారంభించింది. అక్కడ ఆమె డిజిటల్ ప్రొడ్యూసర్‌గా ఆసియాస్ గాట్ టాలెంట్, ఎక్స్ ఫ్యాక్టర్ ఇండోనేషియా, థాయ్‌లాండ్స్ గాట్ టాలెంట్ వంటి ప్రధాన సిరీస్‌లలో పనిచేసింది.

జాయ్‌ల్యాండ్ (2022) ఉర్దూ, పంజాబీ సినిమాతో పాటు అపూర్వ గురు చరణ్ లోన్లీ బ్లూ నైట్ (2020), ఇంటీరియర్ (2018), ది గిఫ్ట్‌ (2022), బెన్ అండ్ మిమీ (2018), స్ట్రీట్ స్టాంప్ (2019) లాంటి చిత్రాలను నిర్మించింది.

## మూలాలు
రాణిగంజ్ శాసనసభ నియోజకవర్గం (పశ్చిమ బెంగాల్)

**రాణిగంజ్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ్ బర్ధమాన్ జిల్లా, అస‌న్‌సోల్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

## వెలుపలి లంకెలు

వర్గం:పశ్చిమ బెంగాల్ శాసనసభ నియోజకవర్గాలు
ఇందర్ శేఖర్ రెడ్డి

**ఇందర్ శేఖర్ రెడ్డి**, తెలంగాణకు చెందిన భారతీయ మాజీ క్రికెట్ క్రీడాకారుడు. 2001 నుండి 2006 మధ్యకాలంలో హైదరాబాదు క్రికెట్ టీం తరపున పదిహేడు ఫస్ట్-క్లాస్ మ్యాచ్‌లు ఆడాడు.

## జననం
శేఖర్ రెడ్డి 1980 డిసెంబరు 20న తెలంగాణ రాష్ట్ర రాజధాని హైదరాబాదులో జన్మించాడు.

## మ్యాచ్‌లు

### ఫస్ట్-క్లాస్
2001-02 మధ్యకాలంలో ఫస్ట్-క్లాస్ క్రికెట్ లోకి ఆరంగ్రేటం చేశాడు. 2006 డిసెంబరు 9 నుండి 12 వరకు హైదరాబాదులో గుజరాత్ క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 17 మ్యాచ్‌లలో 13.55 సగటుతో 271 పరుగులు చేశాడు. 1 అర్థ సెంచరీ చేశాడు. అత్యధిక వ్యక్తిగత స్కోర్ 53తో నాటౌట్ గా నిలిచాడు.

బౌలింగ్ లో 3,088 బాల్స్ వేసి 24.26 సగటుతో 49 వికెట్లు తీశాడు. ఉత్తమ బౌలింగ్ 4/28. 

### లిస్టు-ఎ
2001-02 మధ్యకాలంలో లిస్టు-ఎ క్రికెట్ లోకి ఆరంగ్రేటం చేశాడు. 2007 ఫిబ్రవరి 16న హైదరాబాదులో కర్ణాటక క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 32 మ్యాచ్‌లలో 11.90 సగటుతో 131 పరుగులు చేశాడు. అత్యధిక వ్యక్తిగత స్కోర్ 20తో నాటౌట్ గా నిలిచాడు.

బౌలింగ్ లో 1,715 బాల్స్ వేసి 30.17 సగటుతో 40 వికెట్లు తీశాడు. ఉత్తమ బౌలింగ్ 5/28.

### ట్వంటీ20
2007, ఏప్రిల్ 03న విశాఖపట్టణంలో గోవా క్రికెట్ జట్టుతో జరిగిన మ్యాచ్ తో ట్వంటీ20 క్రికెట్ లోకి ఆరంగ్రేటం చేశాడు. 2010 అక్టోబరు 15న హైదరాబాదులో కేరళ క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 6 మ్యాచ్‌లలో 23 పరుగులు చేశాడు. అత్యధిక వ్యక్తిగత స్కోర్ 23తో నాటౌట్ గా నిలిచాడు.

బౌలింగ్ లో 126 బాల్స్ వేసి 19.33 సగటుతో 6 వికెట్లు తీశాడు. ఉత్తమ బౌలింగ్ 3/20.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1980 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు
కమ్లి (2006 సినిమా)

**కమ్లి** 2006లో కె. ఎన్. టి. శాస్త్రి దర్శకత్వం వహించిన తెలుగు చలనచిత్రం. ఈ చిత్రంలో నందితా దాస్ లంబాడా అమ్మాయి టైటిల్ రోల్‌లో నటించింది. ఈ చిత్రానికి మాటలు సుద్దాల అశోక్ తేజ రాశారు. ఈ చిత్రం దక్షిణ కొరియాలోని బుసాన్ ఇంటర్నేషనల్ ఫిల్మ్ ఫెస్టివల్, ముంబైలో జరిగిన ఆసియన్ ఫిల్మ్ ఫెస్టివల్‌లో ప్రదర్శించబడింది. 

అపూర్వ చిత్ర బ్యానర్ పై బి.సి. హరి చరణప్రసాద్, సుకన్య సంయుక్తంగా నిర్మించిన ఈ చిత్రం విశేష ఆధరణ పొందడమే కాక తెలుగులో ఉత్తమ చలనచిత్రంగా జాతీయ చలనచిత్ర పురస్కారం దక్కించుకుంది. నందితా దాస్ కు ఉత్తమ నటిగా నంది అవార్డు కూడా తెచ్చిపెట్టింది.

## తారాగణం

* కమ్లీగా నందితా దాస్
* బద్యగా తనికెళ్ల భరణి
* రెడ్యాగా షఫీ
* పోలీస్ కానిస్టేబుల్ గా ఎల్.బి. శ్రీరామ్
* రూపాదేవి
* కోట శంకర్‌రావు
* వై.కె.నాగేశ్వరరావు
* పావలా శ్యామల
* విజయలక్ష్మి 
* సత్యప్రియ
* భారతి
* లక్ష్మి
* సుధాకర్‌ 
* తాడివేలు
* ఆశాలత
* దామోదర్
* శ్రీనివాసరావు
* కళాచంద్ర

## ప్రేరణ
అవార్డు గెలుచుకున్న డాక్యుమెంటరీ హార్వెస్టింగ్ బేబీస్ చే కె.ఎన్.టి.శాస్త్రి ప్రేరణ పొందాడు. గిరిజన స్త్రీలు తమ బిడ్డలను అమ్ముకుంటున్న దుస్థితి పై వచ్చిన ఈ డాక్యుమెంటరీ ఆధారంగా ఆయన ఒక చలన చిత్రాన్ని రూపొందించాలనుకున్నాడు. సౌందర్య కథానాయికగా కమ్లి సినిమా చేయాలనుకున్నాడు, కానీ ఆమె హెలికాప్టర్ ప్రమాదంలో మరణించింది. ఆ పాత్రతో నందితా దాస్‌ తెలుగు తెరపై అరంగేట్రం చేసింది.

## పురస్కారాలు

* తెలుగులో ఉత్తమ చలనచిత్రంగా జాతీయ చలనచిత్ర పురస్కారం
* నందితా దాస్ కు ఉత్తమ నటిగా నంది అవార్డు

## మూలాలు
వర్గం:2006 సినిమాలు
దుబ్రాజ్‌పూర్ శాసనసభ నియోజకవర్గం

**దుబ్రాజ్‌పూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బీర్బం జిల్లా, బీర్బం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. దుబ్రాజ్‌పూర్ నియోజకవర్గం పరిధిలో దుబ్రాజ్‌పూర్ మున్సిపాలిటీ, బలిజూరి, హేతంపూర్, జష్‌పూర్, లక్ష్మీ నారాయణపూర్, దుబ్రాజ్‌పూర్ సీడీ బ్లాక్‌లోని లోబా, పదుమ గ్రామ పంచాయతీలు, ఖోయ్రాసోల్ సీడీ బ్లాక్ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
రాంపూర్హాట్ శాసనసభ నియోజకవర్గం

**రాంపూర్‌హాట్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బీర్బం జిల్లా, బీర్బం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. రాంపూర్‌హాట్ నియోజకవర్గం పరిధిలో రాంపూర్‌హాట్ మునిసిపాలిటీ, రాంపూర్‌హాట్ I సీడీ  బ్లాక్, మొహమ్మద్ బజార్ సీడీ బ్లాక్‌లోని భర్కత, గోన్‌పూర్, హింగ్లో, కపిస్తా, రాంపూర్, సెకెడ్డ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
మురారై శాసనసభ నియోజకవర్గం

**మురారై శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బీర్బం జిల్లా, బీర్బం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. మురారై నియోజకవర్గం మురారై I సీడీ బ్లాక్, మురారై II సీడీ బ్లాక్‌లోని అండోల్, జాజిగ్రామ్, మిత్రాపూర్, నందిగ్రామ్, పైకర్ I, పైకర్ II గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
సూరి శాసనసభ నియోజకవర్గం

**సూరి శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బీర్బం జిల్లా, బీర్బం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. సూరి నియోజకవర్గం పరిధిలో సూరి మున్సిపాలిటీ, సూరి I సీడీ బ్లాక్, రాజ్‌నగర్ సీడీ బ్లాక్,  దుబ్రాజ్‌పూర్ సీడీ బ్లాక్‌లోని చిన్‌పై, గోహలియారా, పరులియా, సహపూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు
తునీషా శర్మ

**తునీషా శర్మ** (2002 జనవరి 4 - 2022 డిసెంబరు 24 ) భారతీయ టెలివిజన్, చలనచిత్ర నటి. ఆమె 2015లో భారత్ కా వీర్ పుత్ర – మహారాణా ప్రతాప్‌లో చాంద్ కవార్‌గా నటించింది. చక్రవర్తి అశోక సామ్రాట్‌లో రాజ్‌కుమారి అహంకార, ఇష్క్ సుభాన్ అల్లాలో జరా/బబ్లీగా, ఇంటర్నెట్ వాలా లవ్‌లో ఆధ్యా వర్మ పాత్రలు పోషించినందుకు ఆమె బాగా పేరు తెచ్చుకుంది.

2016లో వచ్చిన హిందీ సినిమా ఫితూర్ లో కత్రినా కైఫ్ చిన్నప్పటి పాత్రను పోషించిన ఆమె బార్ బార్ దేఖో, కహానీ 2, దబాంగ్ 3 సినిమాల్లోనూ నటించింది.

## బాల్యం
2002 జనవరి 4న చండీగఢ్‌లో తునీషా శర్మ జన్మింది. ఆమె తల్లి వనితా శర్మ.

## కెరీర్
తునీషా శర్మ తన కెరీర్‌ను 13 ఏళ్లకే సోనీ టీవీలో ప్రసారమైన భారత్‌ కా వీర్‌ పుత్ర - మహారాణా ప్రతాప్‌తో ప్రారంభించింది. ఆమె కలర్స్ టీవీలో వచ్చిన చక్రవర్తి అశోక సామ్రాట్‌లో రాజకుమారి అహంకార పాత్ర పోషించింది. 2016లో ఫితూర్‌ చిత్రంలో యంగ్ ఫిర్దౌస్‌గా తన సినీ రంగ ప్రవేశం చేసింది. అదే సంవత్సరంలో బార్ బార్ దేఖోలో యంగ్ దియాగా, కహానీ 2: దుర్గా రాణి సింగ్‌లో మినీగా నటించింది.

2017లో షేర్-ఎ-పంజాబ్: మహారాజా రంజిత్ సింగ్‌లో ఆమె మెహతాబ్ కౌర్‌గా నటించిమెప్పించింది. 2018 నుండి 2019 వరకు కలర్స్ టీవీ ఇంటర్నెట్ వాలా లవ్‌లో ఆధ్య వర్మ పాత్రను ఆమె పోషించింది.

2019లో జీటీవీ ఇష్క్ సుభాన్ అల్లాలో జరా / బాబ్లీగా కనిపించింది. 2021లో సబ్ టీవీ హీరో – గయాబ్ మోడ్ ఆన్ సీజన్ 2లో ఆమె ఎ.ఎస్.పి అదితిగా కనిపించింది. 2022లో ఆమె సోనీ సబ్ షో అలీ బాబా: దస్తాన్-ఈ-కాబుల్ లో షీజాన్ మొహమ్మద్ ఖాన్ సరసన ప్రధాన పాత్ర పోషించింది.

## ఫిల్మోగ్రఫీ

### టెలివిజన్

### స్పెషల్ అప్పియరెన్స్

### సినిమాలు

### మ్యూజిక్ వీడియోలు

## మరణం
ఆమె 2022 డిసెంబరు 24న టెలివిజన్ సీరియల్ అలీ బాబా: దస్తాన్-ఇ-కాబుల్ సెట్‌లో ఉరి వేసుకుని ఆత్మహత్య చేసుకుంది. ఆమెను ఆసుపత్రికి తరలించగా, అక్కడికి చేరుకునేలోపే ఆమె చనిపోయినట్లు వైద్యులు వెల్లడించారు. ఆమె వయసు 20 సంవత్సరాలు.

ఈ కేసును హత్య, ఆత్మహత్య అన్న కోణాల్లో దర్యాప్తు చేస్తున్నారు. సహనటుడు షీజన్‌ మహమ్మద్‌ ఖాన్‌ను అరెస్టు చేసిన పోలీసులు ఆత్మహత్యకు ప్రేరిపించినట్లు అతడిపై ఎఫ్‌ఐఆర్‌ నమోదుచేసారు.

## మూలాలు
వర్గం:2002 జననాలు
వర్గం:భారతీయ సినిమా నటీమణులు
వర్గం:2022 మరణాలు
వర్గం:ఆత్మహత్యలు
సైంథియా శాసనసభ నియోజకవర్గం

**సైంథియా శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం బీర్బం జిల్లా, బీర్బం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. సైంథియా నియోజకవర్గం పరిధిలో సైంథియా మునిసిపాలిటీ, బనాగ్రామ్, డెరియాపూర్, ఫూలూర్, హోరిసర, హటోరా, మత్పల్స గ్రామ పంచాయితీలు సైంథియా సీడీ బ్లాక్, అంగార్ గరియా, భూతురా, మహ్మద్ బజార్ సీడీ బ్లాక్ లోని చారిచా, మహ్మద్ బజార్, డ్యూచా, పురాణగ్రామ్ గ్రామ పంచాయితీలు & సూరి II సీడీ  బ్లాక్ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
కాదంబరి కదమ్

**కాదంబరి కదమ్,** మహారాష్ట్రకు చెందిన నాటకరంగ, టివి, సినిమా నటి. *అవఘాచి సన్సార్‌*, *తీన్ బహురానియన్‌* వంటి సీరియళ్ళతో ప్రసిద్ధి చెందింది. 2011లో *తుజ్విన్ సఖ్యా రే* సీరియల్ లో రాధిక పాత్రలో నటించింది.

## జననం
కాదంబరి కదమ్ 1988, అక్టోబరు 13న మహారాష్ట్రలోని ముంబైలో జన్మించింది. ముంబైలోని గోరేగావ్ విద్యామందిర్‌లో పాఠశాల విద్యను పూర్తిచేసింది.

## వ్యక్తిగత జీవితం
2016 నవంబరు 10న సినిమాటోగ్రాఫర్, దర్శకుడు అవినాష్ అరుణ్‌తో కాదంబరి కదమ్ వివాహం జరిగింది. 2018 మే 2న మొదటి కుమారుడు (కార్తీక్) జన్మించాడు.

## సినిమారంగం
తన 3 సంవత్సరాల వయస్సులో మొదటి స్టేజ్ ప్రదర్శన ఇచ్చింది. కెహతా హై దిల్, కభీ సౌతాన్ కభీ సహేలీ, తీన్ బహురానియన్ వంటి మరెన్నో సీరియల్స్ చేసింది. కాదంబరి కదమ్ తన అద్భుతమైన కామిక్ టైమింగ్‌కు ప్రసిద్ధి చెందింది.

## ఫిల్మోగ్రఫీ

### సినిమాలు

### టెలివిజన్

### థియేటర్

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1988 జననాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
ఆదర్శ్ నగర్ శాసనసభ నియోజకవర్గం (ఢిల్లీ)

**ఆదర్శ్ నగర్ శాసనసభ నియోజకవర్గం** ఢిల్లీ కేంద్రపాలిత ప్రాంతం లోని ఢిల్లీ శాసనసభ నియోజకవర్గాలలో ఒకటి. ఈ నియోజకవర్గం ఉత్తర ఢిల్లీ జిల్లా, చాందినీ చౌక్ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఢిల్లీ శాసనసభ నియోజకవర్గాలు
నక్షత్రం (అయోమయ నివృత్తి)

**నక్షత్రం** పేరుతో వివిధ పెజీలున్నాయి. ఆ పేజీల జాబితా ఇది.

* నక్షత్రం (ఖగోళ శాస్త్రం) - ఖగోళంలో కనిపించే నక్షత్రాల గురించిన వ్యాసం
* నక్షత్రం (జ్యోతిషం) - జ్యోతిష శాస్త్రంలో కనిపించే నక్షత్రాల గురించిన వ్యాసం
* నక్షత్రం (సినిమా) - తెలుగు సినిమా  
* నక్షత్ర (నటి) - సినిమా నటి
* నక్షత్రవనం - నక్షత్రాలకు సంబంధించిన మొక్కలను పెంచడం గురించిన వ్యాసం
* నక్షత్ర ఫలం చెట్టు - ఒక రకమైన చెట్టు 
* నక్షత్ర ఆపిల్ - ఒకరకమైన పండు
* నక్షత్రశాల - నక్షత్రవేధ శాల గురించిన వ్యాసం
* నక్షత్ర దేవాలయాల జాబితా - జ్యోతిషం లోని వివిధ నక్షత్రాలకు నిర్మించిన ఆలయాల జాబితా
* నక్షత్రాల పుట్టుక - నక్షత్రాలు ఎలా పుడతాయి అనే విషయాన్ని వివరించే వ్యాసం
వంజంగి మేఘాల కొండ

**వంజంగి మేఘాల కొండ** (ఆంగ్లం: Vanjangi Hills) అనేది విశాఖ మన్యంలో పాడేరు మండలం వంజంగి వద్ద మేఘాల కొండ. ఈ కొండ పైన కనిపించే మేఘాలను చూసి సందర్శకులు మధురానుభూతికి లోనవుతారు. పాడేరు ప్రాంతం కాఫీ తోటలకు ప్రసిద్ధి చెందింది. ఇది సుందరమైన ప్రకృతి దృశ్యాలతో ఆహ్లాదకరమైన ప్రదేశం.

ఆంధ్రప్రదేశ్‌లోని తూర్పు కనుమలలో పాడేరు సమీపంలోని వంజంగి కొండలపై దట్టమైన మేఘాల మధ్య నుండి ఉదయిస్తున్నట్లు అనిపించే సూర్యుడుని చూడడానికి వచ్చే ప్రకృతి ప్రేమికులతో ఇది ప్రసిద్ధి చెందింది. కొత్తగా కనుగొనబడిన హిల్ స్టేషన్లలో ఇది ఒకటి. సముద్ర మట్టానికి 3,400 అడుగుల ఎత్తులో ఉన్న వంజంగి హిల్స్ పర్యాటకులను అమితంగా ఆకర్షిస్తోంది. దీంతో వంజంగి మేఘాల కొండ అభివృద్ధికి ఆంధ్రప్రదేశ్ రాష్ట్ర ప్రభుత్వం చర్యలు చేపట్టింది.

కొత్త పర్యాటక కేంద్రంగా వేగంగా అభివృద్ధి చెందుతున్న వంజంగి విశాఖపట్నం నుండి 100 కి.మీ, పాడేరు గ్రామం నుండి 6 కి.మీ దూరంలో ఉంది. ఇక కొండపైకి చేరుకోవాలంటే ఐదు కిలోమీటర్లు నడవాలి.

## చిత్రమాలిక

దస్త్రం:Vanjangi hills - paderu - andhrapradesh (5).jpg
దస్త్రం:Vanjangi hills - paderu - andhrapradesh (7).jpg
దస్త్రం:Vanjangi hills - paderu - andhrapradesh (1).jpg
దస్త్రం:Vanjangi hills - paderu - andhrapradesh (3).jpg
దస్త్రం:Vanjangi hills - paderu - andhrapradesh (2).jpg
దస్త్రం:Vanjangi hills - paderu - andhrapradesh (4).jpg


## ఇవీ చూడండి

* అరకులోయ
* బొర్రా గుహలు

## మూలాలు

వర్గం:అల్లూరి సీతారామరాజు జిల్లా పర్యాటక ప్రదేశాలు
వర్గం:ఆంధ్రప్రదేశ్ పర్యాటక ప్రదేశాలు
నెనరు (తెలంగాణ కథ 2021)

**నెనరు (తెలంగాణ కథ 2021)** అనేది సింగిడి (తెలంగాణ రచయితల సంఘం) ప్రచురించిన పుస్తకం. తెలంగాణ కథా సిరీస్ లో భాగంగా ప్రచురించబడిన తొమ్మదవ పుస్తకం ఇది. 13 కథలున్న ఈ పుస్తకంలోని కథలు 2021 నాటి సామాజిక, ఆర్థిక, రాజకీయ, సాంస్కృతిక పరిస్థితులను అనేక కోణాల్లో, ఎంతో సమర్థవంతంగా చిత్రించాయి. ప్రస్తుతం అంబేడ్కరిజం విస్తృతంగా ప్రచారమవుతుండడంతో ఈ అన్ని విషయాలు చదువుకున్న ప్రతి ఒక్కరికీ అర్థమవుతున్నాయి. ప్రజలకు అర్థంగాకున్నా దార్శనికులైన రచయితలకు అర్థమయింది. అందుకే ఈ సంకలనంలో చదువు, అంబేడ్కరిజం, వృత్తి జీవితాల గురించి ఎక్కువగా కథలున్నాయి. ఈ సంకలనంలోని కథలు మారుతున్న తెలంగాణ ముఖచిత్రాన్ని అద్దం పట్టాయి.

## సంపాదకులు
* సంగిశెట్టి శ్రీనివాస్
* డా. వెల్దండి శ్రీధర్

## కథల నేపథ్యం
'కుక్క సద్ధి' (కాలువ మల్లయ్య), 'అర్బన్ అన్‌టచబిలిటీ' (గాదె వెంకటేశ్) కథలు విద్యద్వారానే తెలంగాణ సమాజంలో మెరుగైన, మేలైన మార్పులు వస్తాయని, విద్యద్వారానే కుల వివక్షను అధిగమించవచ్చని చేప్తూ అంబేడ్కరిజం, స్వేరోఇజాన్ని ఈ కథలు చిత్రికపట్టాయి. 'గోధుమరంగు పాము' (చిత్తలూరి సత్యనారాయణ) కథ సమకాలీనంలో జరుగుతున్న ఈ విష సంస్కృతిని, తెలంగాణలో కూడా నయారిచ్ మూలంగా డ్రగ్స్ పెరుగుతున్న తీరుని, దాన్ని అరికట్టాల్సిన ఆవశ్యకతను చిత్రించింది. నీటి పారుదలరంగంలో తెలంగాణ ప్రభుత్వం మెరుగైన ప్రగతి సాధించిందని తాయమ్మ కరుణ లాంటి కథకులు గుర్తించారు. ‘తక్కెడ’ (చందు తులసి) కథ ఒంటరి స్త్రీలను వేధించే దుర్మార్గులకు బుద్ధిచెప్పడమే గాదు, దైన్యతను కూడా ధైర్యంగా ఎదుర్కొనే సాహస మహిళ గురించి రాయబడింది.

'మోకుదెబ్బ' (జాలిగామ భానుప్రసాద్) కథ దొరల దౌర్జన్యానికి బలయిన గౌడ్‌ల జీవితాలను, 'అంగడి' (డా. వెల్దండి శ్రీధర్) కథ ఆధునిక అభివృద్ధి మాయాజాలంలో ఆగమైతున్న బతుకుల గురించి, 'ఏం జరిగింది?' (తాయమ్మ కరుణ) కథ నేతన్నల మగ్గం బతుకులను, ‘దూరం’ (పెద్దింటి అశోక్ కుమార్) కథ ఆగమైతున్న బహుజన జీవితాలతోపాటు మతఉన్మాదం పెరగడం గురించి, ‘కేటి’ (మన్‌ప్రీతం) కథ ఆధునికత వైపు పయనిస్తూ ఐటీ రంగంలో గ్లోబల్ లీడర్‌గా ఎదుగుతున్న హైదరాబాద్‌ గురించి, 'ఆమె పేరు హంపి' (కిరణ్ చర్ల) కథ అర్బన్ ఆధునికతతో పాటు ఛిద్రమవుతున్న రూరల్ లైఫ్‌ గురించి రాయబడ్డాయి.

## ఆవిష్కరణ
thumb|నెనరు పుస్తక ఆవిష్కరణ
35వ హైదరాబాద్ జాతీయ పుస్తక ప్రదర్శన వేదికగా 2022, డిసెంబరు 26న ఈ పుస్తకం ఆవిష్కరించబడింది. డా. సంగిశెట్టి శ్రీనివాస్‌ సభాధ్యక్షతన జరిగిన పుస్తకావిష్కరణ కార్యక్రమంలో తుమ్మేటి రఘోత్తమరెడ్డి పుస్తకావిష్కరణ చేశాడు. ముఖ్య అతిథిగా తెలంగాణ సాహిత్య అకాడమీ చైర్మన్ జూలూరు గౌరీశంకర్‌, గౌరవ అతిథిగా కేంద్ర సాహిత్య యువ పురస్కార గ్రహీత డా. గడ్డం మోహన్‌ రావు, ఆత్మీయ అతిథులుగా కవులు డా. యాకూబ్‌, సమ్మెట ఉమాదేవి పాల్గొన్నారు.

## విషయసూచిక

## మూలాలు

వర్గం:2022 పుస్తకాలు
వర్గం:కథా సంకలనాలు
వర్గం:తెలంగాణ
తెగింపు (2023 సినిమా)

**తెగింపు** అనేది కోలీవుడ్ సినిమా తునివు కు తెలుగు వెర్షన్. 2023 సంక్రాంతి కానుకగా విడుదలయిన తునివు యాక్షన్ థ్రిల్లర్ తమిళ చిత్రం. హెచ్.వినోద్ రచన, దర్శకత్వం వహించగా బోనీ కపూర్ నిర్మించాడు. ప్రధానపాత్రలు అజిత్ కుమార్, మంజు వారియర్లు పోషించగా, సముద్రఖని, మమతీ చారి, సిబి భువన చంద్రన్ తదితరులు సహాయక పాత్రల్లో నటించారు.

తెగింపు చిత్రాన్ని 2023 జనవరి 11న తెలుగు రాష్ట్రాల్లో రాధాకృష్ణ ఎంటర్‌టైన్‌మెంట్స్‌, ఐవీవై ప్రొడక్షన్స్‌ సంస్థలు విడుదల చేస్తున్నాయి.

## నిర్మాణం
ఫిబ్రవరి 2022లో అజిత్ కుమార్ 61వ చిత్రం AK61 వర్కింగ్ టైటిల్‌తో ప్రకటించబడింది. హైదరాబాదులో 2022 ఏప్రిల్ 11న ఈ చిత్రం ప్రిన్సిపల్ ఫోటోగ్రఫీ ప్రారంభమైంది. ఇక్కడ మౌంట్ రోడ్ సెట్‌ను నిర్మించారు. సినిమా టీం 2022 జూన్ 10 నాటికి నగరంలో మొదటి షెడ్యూల్‌ని విజయవంతంగా పూర్తి చేసింది. చివరి షూటింగ్ షెడ్యూల్ బ్యాంకాక్‌లో 2022 అక్టోబరు 12న ముగిసింది. కాగా నవంబరు 2022 చివరి నాటికి ఈ చిత్రం డబ్బింగ్ పూర్తిచేసుకుంది. తునివు అనే టైటిల్ సెప్టెంబర్ 21న ప్రకటించబడింది.

## తారాగణం

* అజిత్ కుమార్
* మంజు వారియర్
* జాన్ కొక్కెన్
* సముద్రఖని
* మమతీ చారి
* వీర
* జి.ఎం. సుందర్
*పావని రెడ్డి 
* ప్రేమ్ కుమార్
* మహానటి శంకర్
* నయన సాయి
* అమీర్
* అజయ్
* సిబి భువన చంద్రన్
* తంగదురై
* బాల శరవణన్

## మూలాలు
వర్గం:తెలుగు డబ్బింగ్ సినిమాలు
వర్గం:2023 తెలుగు సినిమాలు
తిండిపోతు రాముడు

**తిండిపోతు రాముడు** 1971, సెప్టెంబరు 4వ తేదీన వెలువడిన తెలుగు డబ్బింగ్ సినిమా. శ్రీ లక్ష్మీ గణేశ్ పిక్చర్స్ బ్యానర్‌పై కె.రంగాచలం నిర్మించిన ఈ సినిమాకు పి.మాధవన్ దర్శకుడు. రామన్ ఎతనై రామనాడి అనే తమిళ సినిమాను తిండిపోతు రాముడు పేరుతో తెలుగులోనికి డబ్ చేశారు. తమిళభాషలో ఈ సినిమా 100 రోజులకు పైగా ఆడింది. ఉత్తమ తమిళ చిత్రంగా జాతీయ పురస్కారాన్ని కూడా దక్కించుకుంది.
ఇదే సినిమాను పి.మాధవన్ దర్శకత్వంలోనే హిందీలో రామ్‌ తేరే కిత్నే నామ్‌ పేరుతో రీమేక్ చేయబడింది.
## నటీనటులు
*శివాజీ గణేశన్  - తిండిపోతు రాముడు/విజయకుమార్
*కె.ఆర్.విజయ - జానకి
*ఆర్.ముత్తురామన్  - మోహన్
*ఎం.ఎన్.నంబియార్  - జమీందారు 
*ఎస్.వి.రామదాస్  
*సుధీర్  
*మాస్టర్ ప్రభాకర్ 
*ఎస్.ఎన్. లక్ష్మి 
*ఎం.భానుమతి
*బేబీ రాణి 
*గౌండమణి

## సాంకేతికవర్గం
* కథ: బాలమురుగన్
* ఛాయాగ్రహణం: పి.ఎన్.సుందరం
* కూర్పు: దేవరాజన్
* సంగీతం: ఎం.ఎస్.విశ్వనాథన్, ఎ.ఎ.రాజ్
* దర్శకత్వం: పి.మాధవన్
* నిర్మాత: కె.రంగాచలం

## కథ
రాముడు భోజనప్రియుడు. స్నేహితులు అందుకే అతనికి తిండిపోతు రాముడు అని పేరుపెట్టారు. అతనికి అవ్వ తప్ప ఎవరూ లేరు. జమీందారు చెల్లెలు జానకి ఒకసారి ప్రమాదం నుండి రాముడిని రక్షించింది. మిత్రులు ఆమె నిన్ను ప్రేమించింది అన్నారు. ఆ మాట నమ్మి అర్ధరాత్రి జమీందారు గారి మేడలో ప్రవేశించి ఆమెకు ఫలహారాలిచ్చి తన ప్రేమను వెల్లడించి నీకోసం ఏమైనా చేస్తానంటూ మేడమీది నుండి క్రిందకు దూకి ఆసుపత్రి పాలవుతాడు. జానకి చూడటానికి వచ్చింది. జాలిపడి ప్రేమించింది. జమీందారు దగ్గరికి వెళ్ళగా అతడు కొట్టి అవమానించి లక్షాధికారికి తప్ప తన చెల్లెల్ని ఎవరికీ ఇచ్చి పెళ్ళి చేయనటాడు. జరిగిన అవమానానికి ప్రతీకారం తీర్చుకోవాలనుకుంటాడు రాముడు. పట్నం వెళ్ళి సినిమాలలో చేరి పెద్ద నటుడౌతాడు. అతని సినిమాలన్నీ సిల్వర్ జూబ్లీలు జరుపుకుంటాయి. ఇప్పుడతని పేరు విజయకుమార్. తిరిగి గ్రామం వస్తాడు. అవమానించిన జమీందారు బ్రహ్మరథం పడతాడు. దానికి అతడిని తిరిగి అవమానించి ప్రతీకారం తీర్చుకుంటాడు. జానకి కోసం వెదుకుతాడు. ఆమె కనబడలేదు. పెళ్ళి చేసుకుని వెళ్ళిపోయిందని వింటాడు. పట్నంలో తాను కారులో వెళుతూంటే జానకి కనిపిస్తుంది. గుడిసెలో పేదరికంతో జీవిస్తుంటుంది. తనను మోహన్ పెళ్ళి చేసుకుని అన్ని విధాలా అవమానించగా సంసారానికి స్వస్తి చెప్పి వచ్చానని, తనకు ఆడపిల్ల అని చెబుతుంది. తనకు ఎప్పుడు ఏ సహాయం కావాలన్నా చేస్తానని మాట ఇస్తాడు రాముడు. ఒకనాడు తనపై అత్యాచారం జరిపినవాడిని చంపి బిడ్డతో పారిపోయి రాము ఇంటికి వచ్చి ఆ బిడ్డను పెంచమని, తాను హంతకురాలినని ఆ బిడ్డకు తెలియనివ్వ వద్దని ప్రాధేయపడి జానకి జైలుకు వెళుతుంది. ఆ బిడ్డను రాముడు పెంచి పెద్దచేసి పెళ్ళి కూడా చేస్తాడు. జానకి జైలు నుండి విడుదలై వచ్చి తన బిడ్డను చూస్తుంది. తల్లిని బిడ్డను ఏకం చేసిన సమయంలోనే మోటర్ డ్రైవర్‌గా పనిచేస్తున్న మోహన్‌ను తీసుకువచ్చి జానకిచే క్షమాభిక్ష ఇప్పిస్తాడు. ఆ బిడ్డపై అత్యాచారం జరపబోయిన వాడిని చంపి వేస్తాడు రాముడు. తను ప్రేమించిన పడతి సంతోషం కోసం, సౌఖ్యం కోసం ఎన్నో ఇబ్బందులు ఎదుర్కొని, చివరకు సంతోషంగా జైలుకు వెళతాడు రాముడు.

## మూలాలు

వర్గం:డబ్బింగ్ సినిమాలు
వర్గం:శివాజీ గణేశన్ నటించిన సినిమాలు
వర్గం:కె.ఆర్.విజయ నటించిన సినిమాలు
సేలం అర్బన్ డెవలప్‌మెంట్ అథారిటీ

**సేలం అర్బన్ డెవలప్‌మెంట్ అథారిటీ** (**SUDA**), లేకుంటే **సేలం మెట్రోపాలిటన్ డెవలప్‌మెంట్ అథారిటీ** (**SMDA**) అని పిలుస్తారు, ఇది భారతదేశం,  తమిళనాడు రాష్ట్రంలోని సేలం నోడల్ ప్లానింగ్ ఏజెన్సీ. SUDA సేలం మెట్రోపాలిటన్ ప్రాంతాన్ని నిర్వహిస్తుంది.  ఇది సేలం మెట్రోపాలిటన్ ఏరియా ప్రణాళికాబద్ధమైన అభివృద్ధి ప్రణాళిక, సమన్వయం, పర్యవేక్షణ, ప్రచారం, భద్రత కోసం ఏర్పాటు చేయబడింది. ఇది మునిసిపల్ కార్పొరేషన్లు, మునిసిపాలిటీలు, ఇతర స్థానిక అధికారుల అభివృద్ధి కార్యకలాపాలను సమన్వయం చేస్తుంది.  

## మూలాలు


వర్గం:సేలం జిల్లా
భారత్-పాకిస్తాన్ సరిహద్దు ఘర్షణలు

భారత్-పాకిస్తాన్ సరిహద్దు ఘర్షణలకు సంబంధించి కింది పేజీలు ఉన్నాయి

* 2020–2021 భారత '''పాకిస్తాన్''' '''సరిహద్దు''' '''ఘర్షణలు'''
* 2019 భారత-పాకిస్తాన్ సైనిక ప్రతిష్టంభన

## ఇవి కూడా చూడండి

* భారత పాకిస్తాన్ యుద్ధాలు, ఘర్షణలు
కోకా రామచంద్రరావు

**జస్టిస్ కోకా రామచంద్రరావు** (1922–2018) ఆంధ్రప్రదేశ్ హైకోర్టు ప్రధాన న్యాయమూర్తి.

రామచంద్రరావు 1922, జూలై 5వ తేదీన మచిలీపట్నంలో జన్మించాడు. ప్రాథమిక విద్య, కృష్ణా జిల్లా, మచిలీపట్నంలోని నోబుల్ ఉన్నతపాఠశాలలో, హిందూ కళాశాల ఉన్నత పాఠశాలలో పూర్తిచేసాడు. ఆ తర్వాత మద్రాసు లయోలా కళాశాలలో బి.ఏ డిగ్రీ పూర్తిచేసుకొని, 1943లో మద్రాసు న్యాయకళాశాల నుండి న్యాయవాద పట్టభద్రుడయ్యాడు. ఈయన పి.వి.రాజమన్నారు, కోకా సుబ్బారావుల వద్ద అప్రెంటీసుగా పనిచేశాడు. 1944, అక్టోబరు 30న మద్రాసు ఉన్నత న్యాయస్థానంలో న్యాయవాదిగా చేరాడు. ఆ తర్వాత 1953లో సుప్రీం కోర్టు న్యాయవాదిగా నియమితుడయ్యాడు. న్యాయమూర్తిగా బెంచ్‌కు పదవోన్నతి పొందే మునుపు, రామచంద్రరావు, ఇండియన్ లా రిపోర్ట్స్ సంపాదకుడిగా, కేంద్రప్రభుత్వ స్టాండింగ్ కౌన్సిల్ గా, భారత ఆహార సమాఖ్యకు, ఆంధ్రప్రదేశ్ రాష్ట్ర గనుల సంస్థలకు న్యాయ సలహాదారుగా అనేక పదవులలో పనిచేశాడు. ఈయన ఆంధ్రప్రదేశ్ బార్ కౌన్సిల్ సభ్యుడు కూడా. ఆంధ్రప్రదేశ్‌ అవతరణ సమయంలో తమిళనాడు నుంచి ఆంధ్రప్రదేశ్‌కు వచ్చాడు. 1968, ఆగస్టు 21 న ఆంధ్రప్రదేశ్ రాష్ట్ర ఉన్నత న్యాయస్థానంలో న్యాయమూర్తిగా నియమించబడ్డాడు. 1968లో హైకోర్టు న్యాయమూర్తిగా బాధ్యతలు స్వీకరించిన ఆయన 1984లో హైకోర్టు ప్రధాన న్యాయమూర్తిగా పదవీ విరమణ చేశాడు

ఈయన కొంతకాలం అస్వస్థతతో బాధపడుతూ 2018 జూన్‌ 17న హైదరాబాదులో మరణించాడు.

## మూలాలు

వర్గం:1922 జననాలు
వర్గం:2018 మరణాలు
వర్గం:తెలుగువారిలో న్యాయవాదులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
కె.ఎస్.రవీంద్ర

**కె.ఎస్.రవీంద్ర** భారతీయ చలనచిత్ర దర్శకుడు. తెలుగు సినిమా స్క్రీన్ రైటర్ కూడా అయిన అతను బాబీగా ప్రసిద్ధి. అతను సంతోషం ఫిల్మ్ అవార్డ్స్‌లో పవర్ (2014)కి ఉత్తమ డెబ్యూ డైరెక్టర్ అవార్డును గెలుచుకున్నాడు.

## బాల్యం, విద్య
కె. ఎస్. రవీంద్ర గుంటూరులో పుట్టి పెరిగారు. బి.కామ్ లో డిగ్రీ పట్టా పొందాడు.

## కెరీర్
2003లో రచయిత చిన్నికృష్ణ వద్ద చేరి తన సినీ జీవితాన్ని ప్రారంభించాడు. ఆ తరువాత కొండపల్లి దశరథ్, గోపీచంద్ మలినేనిలతో సహా పలువురు దర్శకుల దగ్గర పనిచేశాడు. రవితేజ నటించిన పవర్ (2014)తో కె.ఎస్.రవీంద్ర దర్శకుడిగా పరిచయం అయ్యాడు.

2016లో పవన్ కళ్యాణ్ హీరోగా ఆయన దర్శకత్వం వహించిన సర్దార్ గబ్బర్ సింగ్ వాణిజ్యపరంగా పరాజయం పాలైంది. అతని తదుపరి చిత్రం జై లవ కుశ (2017)లో జూనియర్ ఎన్టీఆర్ మూడు పాత్రలు పోషించాడు, ఈ చిత్రం బాక్స్ ఆఫీస్ వద్ద ₹100 కోట్లకు పైగా వసూలు చేసింది. 2019లో వెంకటేష్, నాగ చైతన్య నటించిన వెంకీ మామ చిత్రానికి ఆయన దర్శకత్వం వహించాడు. మిశ్రమ సమీక్షలను అందుకున్నప్పటికీ, ఈ చిత్రం లాభదాయకమైన వెంచర్‌గా నిలిచింది.

ఫిబ్రవరి 2021లో ఆయన మైత్రీ మూవీ మేకర్స్ నిర్మాణంలో వస్తున్న చిరంజీవి నటించిన వాల్తేరు వీరయ్య చిత్రానికి దర్శకత్వం వహించాడు.

## వ్యక్తిగతం
చెస్ క్రీడాకారిణి హారిక ద్రోణవల్లి అక్క అనూషను కె.ఎస్.రవీంద్ర వివాహం చేసుకున్నాడు. ఈ దంపతులకు 2018లో ఒక కుమార్తె జన్మించింది.

## ఫిల్మోగ్రఫీ

## మూలాలు
వర్గం:తెలుగు స్క్రీన్ రైటర్స్
వర్గం:1983 జననాలు
వర్గం:తెలుగు సినిమా దర్శకులు
కామినీ కదమ్

**మాణిక్ కామినీ కదమ్** (1933 ఆగస్టు 3 - 2000 జూన్ 18), మహారాష్ట్రకు చెందిన సినిమా నటి. 1950-70 మధ్యకాలంలో అనేక మరాఠీ, కన్నడ, హిందీ చిత్రాలలో నటించింది.

## జననం
కామినీ కదమ్ 1933 ఆగస్టు 3న మహారాష్ట్రలోని ముంబైలో జన్మించింది.

## సినిమారంగం
1955లో వచ్చిన *యేరే మాజ్య మాగల్య* సినిమాతో మరాఠీ సినిమారంగంలోకి అడుగుపెట్టి, అనేక మరాఠీ చిత్రాలలో నటించింది. 1958లో తన స్క్రీన్ పేరును కామినీ కదమ్‌గా మార్చుకుంది. 1958లో వచ్చిన *తలాక్* సినిమాతో హిందీ సినిమారంగంలోకి ప్రవేశించింది. *సంతాన్* (1959), *స్కూల్ మాస్టర్* (1959), *సప్నే సుహానే* (1961) వంటి హిందీ సినిమాలలో నటించింది.

## సినిమాలు

**హిందీ సినిమాలు:**
* తలాక్ - 1958
* సంతాన్ - 1959
* స్కూల్ మాస్టర్ - 1959
* మా బాప్ - 1960
* మియా బీబీ రాజీ – 1960
* సప్నే సుహానే – 1961

**మరాఠీ సినిమాలు:**
* యేరే మాజ్య మాగల్య – 1955
* సుధార్లేల్య బాయికా - 1965

**కన్నడ సినిమాలు:**
* క్రాంతివీర సంగొల్లి రాయన్న - 1967
*

## మరణం
కామినీ కదమ్ 2000 జూన్ 18న మహారాష్ట్రలోని ముంబైలో మరణించింది.

## మూలాలు

## బయటి లింకులు
* సినీప్లాట్‌లో కామినీ కదమ్ జీవిత చరిత్ర
* 

వర్గం:1933 జననాలు
వర్గం:2000 మరణాలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:కన్నడ సినిమా నటీమణులు
కరోల్ బాగ్ శాసనసభ నియోజకవర్గం

**కరోల్ బాగ్ శాసనసభ నియోజకవర్గం** ఢిల్లీ కేంద్రపాలిత ప్రాంతం లోని ఢిల్లీ శాసనసభ నియోజకవర్గాలలో ఒకటి. ఈ నియోజకవర్గం సెంట్రల్ ఢిల్లీ జిల్లా, న్యూఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఢిల్లీ శాసనసభ నియోజకవర్గాలు
ఆశా కాలే

**ఆశా కాలే (గౌరీ నాయక్)**, మహారాష్ట్రకు చెందిన నాటకరంగ, సినిమా నటి. 2010లో మహారాష్ట్ర ప్రభుత్వం నుండి వి. శాంతారామ్ లైఫ్‌టైమ్ అచీవ్‌మెంట్ అవార్డును అందుకుంది.

## జననం
ఆశా 1948 నవంబరు 23న మహారాష్ట్రలోని కొల్హాపూర్ నగరంలో జన్మించింది. కొంతకాలం తన మామ బాలాసాహెబ్ ఇనామ్‌దార్ స్థాపించిన "కలాసంఘ్" సంస్థలో కూడా పనిచేసింది.

## వ్యక్తిగతం
ఆశాకు మాధవ్ నాయక్ తో వివాహం జరిగింది.

## నటనారంగం
నాటకరంగంలోకి అనేక నాటకాలలో నటించిన ఆశ, 1962లో వచ్చిన బైకొచా భావు సినిమాతో సినిమారంగంలోకి అడుగుపెట్టింది. ఆ తరువాత చాలా సినిమాలలో గుర్తింపు పొందిన పాత్రలలో నటించింది.

## నటించినవి
### సినిమాలు

* బైకొచా భావు (1962)
* తంబడి మాతి (1969)
* సతీచె వాన్ (1969)
* ఆశి రంగాలి రాత్ర (1970)
* గణనే ఘుంగురు హరవాలే (1970)
* చూడా తుజా సావిత్రిచా (1971)
* కుంకువాచ కరంద (1971)
* ఘర్ గంగేచ్య కతి (1975)
* జ్యోతిబచా నవాస్ (1975)
* హా ఖేల్ సవల్యాంచ (1976)
* బాల గౌ కాశీ అంగై (1977)
* ససుర్వశిన్ (1978)
* ఆయాత్య బిలావర్ నాగోబా (1979)
* అష్టవినాయక్ (1979)
* సన్సార్ (1980)
* సతీచి పుణ్యై (1980)
* హిచ్ ఖరీ దౌలత్ (1980)
* గనిమి కవా (1981)
* కైవారి (1981)
* చందనే షిన్‌పిత్ జా (1982)
* లక్ష్మీచి పాలే (1982)
* దేవతా (1983)
* థోర్లీ జావు (1983)
* కులస్వామిని అంబాబాయి (1984)
* మహర్చి మాన్సే (1984)
* అర్ధాంగి (1985)
* చోరచ్యా మనత్ చందనే (1984)
* బండివన్ మి యా సంసారి (1988)
* ఆయ్ పహిజే (1988)
* బంధన్ (1991)
* పుత్రవతి (1996)

### నాటకాలు

* ఏక్ రూప్ అనేక్ రంగ్
* ఏఖాది తరి స్మిత్రేషా
* గహిరే రంగ్
* గుంటాట హృదయ్ ఆయన
* ఘర్ శ్రీమంతచ
* దేవే దీనాఘరి ధవలా
* నల్ దమయంతి
* పాల్ఖునా
* ఫక్త్ ఎకచ్ కరణ్
* బీమన్
* మహారాణి పద్మిని
* ముంబైచి మనసే
* లహన్పన్ దేగా దేవా
* వర్షవ్
* వార్యాత్ మిసలాలే పానీ
* వహతో హై దుర్వాంచీ జూడీ
* విశ్వరుక్షచీ ఛాయా
* వేగల వహయచయ్ మాల
* సెట్ లూట్
* సీమెవరూన్ పరాత్ జా
* సంగీత సౌభద్ర

## మూలాలు

## బయటి లింకులు
* ఆశా కాలే అందుకున్న అవార్డులు 

వర్గం:1948 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:మరాఠీ రంగస్థల కళాకారులు
అల్కా కౌశల్

**అల్కా బడోలా కౌశల్** భారతీయ సినిమా నటి, నిర్మాత. హిందీ సినిమారంగంలో ప్రసిద్ధి చెందింది. *కుంకుమ్ - ఏక్ ప్యారా సా బంధన్*, *కుబూల్ హై* వంటి టీవీ షోలలో, టీవీ సీరియల్స్‌లో సహాయక పాత్రలలో నటించింది. *మోస్ ఛల్ కియే జాయేలో* సుష్మా ఒబెరాయ్ పాత్రను పోషించింది.

## జననం
అల్కా బడోలా కౌశల్ ఢిల్లీలో రంగస్థల కళాకారుడు విశ్వ మోహన్ ఎస్. బడోలా, సుశీల బడోలా దంపతులకు జన్మించింది. *నేషనల్ స్కూల్ ఆఫ్ డ్రామా రిపర్టరీ*లో చేరి నటనలో శిక్షణ పొందింది. టెలివిజన్‌ సీరియళ్ళలో నటించడానికి ముంబైకి వెళ్ళింది.

## వ్యక్తిగత జీవితం
టివి నిర్మాత, దర్శకుడు రవి జి. కౌశల్‌తో అల్కా బడోలా కౌశల్ వివాహం జరిగింది. వీరు తమ సొంత నిర్మాణ సంస్థ మంగళం ఆర్ట్స్‌ని ప్రారంభించారు.

## కళారంగం
**నటిగా:''[[రాంప్రసాద్ కీ తెహ్ర్వీ]]***

=== టెలివిజన్ ===


=== సినిమాలు ===


=== నిర్మాతగా ===

* *మీట్ మిలా డి రబ్బా*
* *ఖో గయీ మంజిలీన్... ఖో గయీ*
* *నయా దౌర్*
* *సాటర్ డే సస్పెన్స్*
* *థ్రిల్లర్ @ 10''

## మూలాలు

## బయటి లింకులు
* 

వర్గం:భారతీయ టెలివిజన్ నిర్మాతలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
పూనమ్ సిన్హా

**పూనమ్ సిన్హా** భారతీయ రాజకీయవేత్త, మాజీ నటి, మోడల్. ఆమె తన కెరీర్ ప్రారంభంలో కోమల్ అనే స్క్రీన్ పేరుతో హిందీ సినిమాలో నటించింది. ఆమె 1968లో మిస్ యంగ్ ఇండియా కిరీటాన్ని పొందింది. ఆమె ప్రముఖ నటుడు, రాజకీయ నాయకుడు శత్రుఘ్న సిన్హాను వివాహం చేసుకుంది. ఆమె హిందీ సినిమా నిర్మాత కూడా.

## బాల్యం
పూనమ్ సిన్హా హైదరాబాదులోని సింధీ కుటుంబంలో జన్మించింది.

## కెరీర్

### సినిమా
జిగ్రీ దోస్త్, దిల్ దివానా.. ఇతర చిత్రాలతో సహా ఆమె హీరోయిన్‌గా నటించిన అన్ని చిత్రాలలో ఆమె కోమల్‌గా గుర్తింపు పొందింది. ఆమె సబక్ (1973) చిత్రంలో శత్రుఘ్న సిన్హాతో నటించింది. ఆ తర్వాత 1980లో ఇద్దరూ పెళ్లి చేసుకున్నారు. ఆమె వివాహం తరువాత నటనా వృత్తికి దూరంగా ఉంది. ముప్పై సంవత్సరాల సుదీర్ఘ విరామం తర్వాత ఆమె తిరిగి జోధా అక్బర్ (2008) చిత్రంలో మల్లికా హమీదా బాను బేగం పాత్రను పోషించింది. ఇది అక్బర్ చక్రవర్తి తల్లి పాత్ర. కాగా  అక్బర్ చక్రవర్తిగా హృతిక్ రోషన్ నటించాడు. ఈ చిత్రానికి అశుతోష్ గోవారికర్ దర్శకత్వం వహించాడు.

### రాజకీయం
2019 ఏప్రిల్ 16న ఆమె సమాజ్ వాదీ పార్టీలో చేరింది. ఆమె భర్త శత్రుఘ్న సిన్హా బిజెపికి రాజీనామా చేసిన తర్వాత భారత జాతీయ కాంగ్రెస్‌లో చేరారు. ఆమె లోక్‌సభ ఎన్నికల్లో లక్నో నియోజకవర్గం నుంచి పోటీచేసి రాజ్‌నాథ్ సింగ్ చేతిలో ఓడిపోయింది.

## వ్యక్తిగత జీవితం
ఆమె సహా నటుడు శత్రుఘ్న సిన్హాను 1980లో వివాహం చేసుకుంది. వారికి కవల పిల్లలు లవ్ సిన్హా, కుష్ సిన్హా, ఒక కుమార్తె, బాలీవుడ్ నటి సోనాక్షి సిన్హా ఉన్నారు. వీరి కుటుంబ సభ్యులతో పాటు తన తల్లిదండ్రులతో కలిసి మంబాయిలో నివసిస్తోంది.

## మూలాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా మహిళా నిర్మాతలు
వర్గం:1949 జననాలు
వర్గం:భారత రాజకీయ నాయకులు
కానన్ కౌశల్

**కానన్ కౌశల్** (**ఇందుమతి పైంగాంకర్**) భారతీయ నాటకరంగ, సినిమా నటి. 1975లో వచ్చిన *జై సంతోషి మా*, పరదేశి సినిమాలలో నటించి గుర్తింపు పొందింది. *పహుని*, *భోలీ భబడి*, *మాన్ అప్మాన్*, *ఏకతి*, *కార్తికి*, *మామా భచే*, *చంద్ర ఆహే సాక్షిలా*, *లక్ష్మణరేఖ,* *శ్రద్ధ* వంటి అనేక మరాఠీ సినిమాలలో నటించింది. 16 గుజరాతీ సినిమాలు, 4 భోజ్‌పురి సినిమాలు, 60 హిందీ - మరాఠీ సినిమాలలో కూడా నటించింది.

## సినిమాలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:గుజరాతీ సినిమా నటీమణులు
వర్గం:మరాఠీ సినిమా నటీమణులు
వర్గం:భోజ్‌పురి సినిమా నటీమణులు
హర్షదా ఖాన్విల్కర్

**హర్షదా ఖాన్విల్కర్** మహారాష్ట్రకు చెంది టివి, సినిమా నటి, నిర్మాత, కాస్ట్యూమ్ డిజైనర్. *పుడ్చా పాల్‌*, *రంగ్ మజా వేగ్లా* సీరియళ్ళలో నటించి గుర్తింపు పొందింది.

## జననం
హర్షదా ఖాన్విల్కర్ 1973, జూలై 2న మహారాష్ట్రలోని ముంబై నగరంలో జన్మించింది. ఐఈఎస్ జార్జ్ స్కూల్, కీర్తి ఎం. దూంగుర్సీ కళాశాలలో తన చుదువును పూర్తిచేసింది.

## వృత్తిజీవితం
నటన మీద ఆసక్తితో న్యాయ విద్యను వదిలిపెట్టి, 1990వ దశకంలో దూరదర్శన్‌లో ప్రసారమైన *దర్ద్‌* అనే హిందీ సీరియల్ తో తన నటనా జీవితాన్ని ప్రారంభించింది. 1999లో అభల్మయలో ఒక పాత్రను పోషించింది. కొన్ని కార్యక్రమాలకు కాస్ట్యూమ్ డిజైనర్ కూడా పనిచేసింది.

గురుకుల్, ఊన్ పాస్, కలత్ నకలత్, అస్తిత్వ, ఏక్ ప్రేమ్ కహానీ, దామిని, మజియా ప్రియాలా ప్రీత్ కలేనా వంటి అనేక సీరియల్స్ లో నటించింది. 2011లో పుడ్చా పాల్‌లో అక్కసాహెబ్‌గా నటించింది. *బిగ్ బాస్ మరాఠీ 1* లో కూడా అతిథిగా కనిపించింది. 2019లో ఘడ్గే & సున్‌లో ఇన్‌స్పెక్టర్ పాత్రను పోషించింది. రంగ్ మజా వేగ్లాలో సౌందర్య ఇనామ్‌దార్‌గా నటించింది.

## సినిమాలు

###### టెలివిజన్

### నిర్మాత

## మూలాలు

## బయటి లింకులు
* ఇంటర్నెట్ మూవీ డేటాబేసులో హర్షదా ఖాన్విల్కర్

వర్గం:1973 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు